વોટ્સએપ ઉપર પ્રસારિત થતી અફવાઓ રોકવા-ડામવા માટે સ્થાનિક પોલીસતંત્રે સાવધાન રહેવાની અને ટોળાં ભેગાં થાય તે પહેલાં રોકવાની વ્યવસ્થા કરવી જોઈએ. આ બાબત આપણા પોલીસતંત્ર માટે નવી છે, પણ સજ્જ થવું પડશે. ચૂંટણીમાં ઉમેદવારો પોતાના પ્રતિસ્પર્ધી વિરુદ્ધ મિડિયામાં પ્રચાર કરતા હોય છે. ચૂંટણીપંચે પ્રચારખર્ચની મર્યાદા નક્કી કરી હોવાથી પેઇડ ન્યુઝ અપાય ત્યારે પ્રેસ કાઉન્સિલ અને ચૂંટણીપંચ દ્વારા તપાસ થાય છે, પણ સોશિયલ મિડિયામાં જુઠ્ઠાણાં ફેલાવવાનો સરળ વિકલ્પ છે. ચૂંટણીપંચે હવે તે સામે પગલાં ભરવાની શરૂઆત કરી છે. તેથી કર્ણાટકમાં હિંસા ફેલાવવાનો પ્લાન સફળ થયો નહિ. હવે ચાર રાજ્યોની વિધાનસભાઓ અને લોકસભાની ચૂંટણીઓ માટે સાવધાન છે.